Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: helyi önkormányzatokról szóló 1990. évi LXV. törvény (továbbiakban: Ötv.) § (4) bekezdése kötelezõ települési önkormányzati feladatként rögzíti a nemzeti és etnikai kisebbségi jogok érvényesülésének biztosítását. Az Ötv. 1. § (5) bekezdése szerint a kötelezõen ellátandó önkormányzati feladat- és hatáskörök meghatározásával egyidejûleg az Országgyûlés biztosítja az ellátásukhoz szükséges anyagi feltételeket, dönt a költségvetési hozzájárulás mértékérõl és módjáról.
Paragraph Index: 1349

b) A települési önkormányzatok, forrásaik és lehetõségeik függvényében saját költségvetésük terhére támogatást nyújthatnak a kisebbségi önkormányzatoknak. A települési önkormányzat által adott támogatás a kisebbségi önkormányzatok bevételei között a kisebbségi önkormányzati kérdõívek adatai szerint meglehetõsen állandó és csekély (13%) mértékû. A települési önkormányzatok válaszaiból az derül ki, hogy 37 százalékuk a kisebbségi önkormányzatokat megalakulásuk óta anyagilag folyamatosan támogatja. A települési önkormányzatok támogatási hajlandóságáról tehát kedvezõbb kép tárul elénk annál, mint amely a kisebbségi önkormányzatok válaszaiból kirajzolódott. A települési önkormányzatok 74 százaléka saját költségvetésébõl egyedi döntés alapján támogatja a kisebbségi önkormányzatokat, 26 százalékuk teremtett erre a célra valamilyen – kisebbségi, civil – pénzügyi alapot. Ami a támogatás összegének megállapításakor mérlegelt szempontokat illeti, azok három markáns típusba sorolhatók (természetesen ezek egymás mellett is szerepelhetnek a válaszokban). Az egyik a kisebbségi önkormányzatok mindenkori mûködésének biztosítását tartja szem elõtt, a másik a kisebbségi igényeket és a települési önkormányzatok lehetõségeit igyekszik összeegyeztetni. A harmadik tipikus esetben a települési önkormányzat annak alapján dönt a támogatásról, illetve annak összegérõl, hogy maga mérlegeli, a kisebbségi önkormányzat által megfogalmazott cél, feladat vajon mennyire „indokolt”, „célszerû”, „hasznos”, „jogos”, illetve kivitelezhetõ, „megvalósítható” és „takarékos”. A nagyobb településeken, városokban mûködõ kisebbségi önkormányzatok a településtõl jelentõs arányú (43–50 %-os) kiegészítõ támogatást kapnak. Éppen ennek köszönhetõ a vizsgálatban kis elemszámmal jelenlévõ „kis” kisebbségek magas települési támogatottsága; ezek az önkormányzatok városokban, megyeszékhelyeken alakultak s mûködnek. A városokban, megyeszékhelyeken jellemzõen több kisebbségi önkormányzat mûködik, itt a települési és a kisebbségi önkormányzatok közötti alku függvényében alakul a támogatások nagysága és elosztása. A települési támogatás legitim és igazságos elosztása körüli vita visszaköszön a normatív állami támogatás kívánatos módját érintõ megfontolásokban is; a kis létszámú kisebbségi közösségek vezetõi az egyenlõ, a nagyobbaké viszont a lélekszámarányos, illetve feladatok szerinti elosztásban lennének érdekeltek. A település lakosságszámának növekedésével általában növekszik a települési önkormányzattól kapott támogatás mértéke, és így az az összeg is, amelybõl a kisebbségi önkormányzatok gazdálkodhatnak. Az persze a kisebbségi politikusok között is vita tárgyát képezi, hogy a település által átadott támogatás kínálta nagyobb mozgástér nem jár-e együtt a települési önkormányzattól való függõség erõsödésével. Ez a település vezetõinek nagyvonalúságától és attól függ, mennyire tekintik valódi, egyenrangú partnernek a kisebbségi önkormányzatokat.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes